OzLabs/hebrew-wiki-articles huggingface dataset:
פאבל גרודינין

פאבל ניקולאייביץ' גרודינין (ברוסית: Па́вел Никола́евич Груди́нин; נולד ב-20 באוקטובר 1960, מוסקבה, ברית המועצות) הוא פוליטיקאי ואיש עסקים רוסי. גרודינין היה מועמד המפלגה הקומוניסטית לבחירות הנשיאותיות בשנת 2018.

== ביוגרפיה ==
הוא נולד ב-1960 במוסקבה. הוא רוסי במוצאו וסבו היה יהודי.

ב-1961 המשפחה עברה לעבוד במחוז לנינסקי. לאחר שסיים את בית הספר ב-1977 הוא התקבל לאוניברסיטה הממלכתית להנדסה חקלאית במוסקבה וסיים לימודיו ב-1982 אוניברסיטת בתור מהנדס מכונות. לאחר לימודיו הוא החל לעבוד ב"סובחוז על שם לנין", שבו רבים מבני משפחתו כבר היו מועסקים. משנת 1982 ועד 1989 הוא עבד שם כמנהל העבודה המכנית, משנת 1990 עד 1995 כיהן כסגן מנהל.

ב-1995 הוא התמנה למנכ"ל כאשר הסובחוז הוקם מחדש תחת בעלות פרטית בשם חברת המניות הסגורה "הסובחוז על שם לנין" והוא גם מחזיק במרבית המניות. מאז 1997, הוא נבחר שלוש פעמים כחבר הדומה המחוזית של מוסקבה בה עבד עד 2011. בשנת 2001 הוא סיים את לימודיו באקדמיה הרוסית למינהל ציבורי, שכפופה לנשיא הפדרציה הרוסית, התמחה בתחום המשפט.

משנת 2001 ועד 2011 כיהן כחבר הדומה המחוזית של מוסקבה. עד 2010 היה חבר במפלגת רוסיה המאוחדת וב-2011 נתמך אומנם על ידי המפלגה הקומוניסטית, אך לא הצטרף כחבר מפלגה.
== בחירות 2018 ולאחר מכן ==

ממוזער
ב-23 בדצמבר 2017, בקונגרס הי"ז של המפלגה הקומוניסטית, פאבל גרודינין נבחר כמועמד המפלגה לנשיאות. באותו קונגרס גם הוכרז על מינויו של גנאדי זיוגאנוב לראש מטה הבחירות. בבחירות לנשיאות שנערכו ב-18 במרץ 2018 זכה גרודינין בכ-11.81% מהקולות והפסיד לנשיא המכהן ולדימיר פוטין. הוא הבטיח לגלח את שפמו אם יקבל פחות מ-15% מהקולות. לאחר שנודע שקיבל 11% בלבד, עמד במילתו וגילח את שפמו.

לקראת הבחירות הפרלמנטריות ברוסיה 2021 נודע כי הודח משורות המפלגה הקומוניסטית.

== חייו האישיים ==
גרודינין גרוש ויש לו שני בנים מבוגרים.

== קישורים חיצוניים ==

* 

* [http://president-rf.ru/page/kandidat-v-prezidenty-pavel-grudinin פאבל גרודינין. מועמד לנשיאות רוסיה], מידע כללי אודותיו 

==הערות שוליים==

קטגוריה:מועמדים לנשיאות רוסיה
קטגוריה:מוסקבה: אישים
קטגוריה:אנשי עסקים רוסים
קטגוריה:קומוניסטים רוסים
קטגוריה:חברי מפלגת רוסיה המאוחדת
קטגוריה:חברי הדומה המחוזית של מוסקבה
קטגוריה:רוסים שנולדו ב-1960
מרטין מקדונה

מרטין מקדונה (באנגלית: Martin McDonagh; נולד ב-25 במרץ 1970) הוא מחזאי, תסריטאי ובמאי קולנוע אירי-בריטי, זוכה פרס גלובוס הזהב ופרס אוסקר לסרט הקצר הטוב ביותר. ידוע בכתיבת קומדיות שחורות.

==ביוגרפיה==
מקדונה נולד במחוז קמברוול בדרום לונדון, בן להורים אירים מגולוויי. אחיו הגדול הוא הבמאי והתסריטאי ג'ון מייקל מקדונה.

ב-1992, הוריו חזרו למולדתם בגולוויי, אבל מקדונה ואחיו נשארו בלונדון.

== קריירה ==
באמצע שנות התשעים כתב את המחזות "The Beauty Queen of Leenane" (זוכה פרס דרמה דסק), "A Skull in Connemara", "The Lonesome West" (טרילוגיית קונמארה), ו-"The Cripple of Inishmaan" שמתרחשים במחוז גולוויי ובאיי אראן. כמו כן כתב את המחזה "איש הכריות" שזכה בפרס אוליבייה למחזה החדש הטוב ביותר עם הפקתו ב-2003. בהמשך הקריירה כתב את המחזות "A Behanding in Spokane" (מחזהו הראשון שמתרחש בארצות הברית), The Lieutenant of Inishmore, ו-"Hangmen" שזכה בפרס אוליבייה.

מחזותיו שעובדו בעברית: The Beauty Queen of Leenane - "מלכת היופי של לינאן" הוצג בתיאטרון באר שבע, "The Cripple of Inishmaan" - "כולם רוצים להוליווד" הוצג בתיאטרון גשר, "איש הכריות" הוצג בתיאטרון גשר ובתיאטרון חיפה ו"הסגן מאינישמור" שהוצג בתיאטרון ניסן נתיב. 

ב-2004 החל בעשייה קולנועית, הוא כתב וביים את הסרט הקצר "Six Shooter" שזיכה אותו בפרס הסרט הבריטי הקצר הטוב ביותר בטקס פרסי הקולנוע הבריטי העצמאי ובפרס אוסקר לסרט הקצר הטוב ביותר.

ב-2007 כתב וביים את הסרט "ברוז'" שזיכה אותו בפרס באפט"א לקולנוע לתסריט הטוב ביותר, והיה מועמד לפרסים רבים נוספים בהם פרס אוסקר לתסריט המקורי הטוב ביותר.

ב-2011 כתב, ביים והפיק את הסרט "שבעה פסיכופתים". הסרט זכה בפרס חביב הקהל בפסטיבל הסרטים הבינלאומי בטורונטו.

ב-2017 כתב, ביים והפיק את הסרט "שלושה שלטים מחוץ לאבינג, מיזורי", שזכה לשבחים ופרסים רבים, בהם ארבעה פרסי גלובוס הזהב, כולל לסרט הטוב ביותר ולתסריט הטוב ביותר ובחמישה פרסי באפט"א לקולנוע כולל לסרט, לסרט הבריטי ולתסריט המקורי הטוב ביותר.

בשנת 2021 צילם את סרטו "רוחות אינישרין" (The Banshees of Inisherin), אותו הוא כתב, ביים והפיק ומככבים בו השחקנים האירים ברנדן גליסון וקולין פארל (ששניהם כיכבו ב"ברוז"); הסרט יצא לאקרנים באוקטובר 2022.

== פילמוגרפיה ==

=== סרטים ===
{| class="wikitable"
|+
!שנה
!סרט
!הערות
|-
|2000
|The Second Death
|סרט קצר
מפיק בפועל
|-
|2004
|Six Shooter 
|סרט קצר
במאי ותסריטאי
|-
|2008
|ברוז' 
|במאי ותסריטאי
|-
|2011
|שומר חוק <small>(אנ')</small>
|מפיק בפועל
|-
|2012
|שבעה פסיכופתים <small>(אנ')</small>
|במאי, תסריטאי ומפיק
|-
|2017
|שלושה שלטים מחוץ לאבינג, מיזורי
|במאי, תסריטאי ומפיק
|-
|2022
|רוחות אינישרין
|במאי, תסריטאי ומפיק
|}

== פרסים ומועמדויות ==
{| class="wikitable"
!פרס
!שנה
!קטגוריה
!פרויקט
!תוצאה
|-
! rowspan="2" |פרס אוסקר
| rowspan="2" |2023
|הבימוי הטוב ביותר
| rowspan="2" |רוחות אינישרין
|
|-
|התסריט המקורי הטוב ביותר
|
|}

==קישורים חיצוניים==

* [https://www.ibdb.com/broadway-cast-staff/martin-mcdonagh-7574 מרטין מקדונה] באתר IBDB
* 
* 

קטגוריה:במאי קולנוע בריטים
קטגוריה:תסריטאי קולנוע בריטים
קטגוריה:מחזאים בריטים
קטגוריה:זוכי אוסקר: הסרט הקצר הטוב
קטגוריה:זוכי פרס באפט"א לתסריט המקורי הטוב ביותר
קטגוריה:מחזאים אירים 
קטגוריה:צמחונים בריטים
קטגוריה:זוכי פרס גלובוס הזהב - התסריט הטוב
קטגוריה:בריטים שנולדו ב-1970
Tears Dry on Their Own

Tears Dry on Their Own (בעברית: הדמעות מתייבשות מעצמן) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבומה השני, Back to Black. השיר יצא לאור ב-13 באוגוסט 2007, כסינגל הרביעי מתוך האלבום.

השיר הפך לאחד מהמצליחים ביותר של הזמרת, וגרסה בהופעה חיה שלו צורפה לאלבום האוסף הראשון של ויינהאוס, Lioness: Hidden Treasures, שיצא לאחר מותה כמה חודשים לפני כן. בנוסף לכך, השיר הצליח להיכנס אל המקום ה-3 במצעד שבפלנדריה, ה-16 במצעד הסינגלים הבריטי, וה-49 במצעד שבאירופה.

== רקע וכתיבה ==
השיר נכתב על ידי איימי ויינהאוס, ולרי סימפסון וניקולס אשפורד, והופק על ידי סאלאם רמי. השיר מכיל כמה שורות מהשיר "Ain't No Mountain High Enough", של מרווין גיי ותמי טרל, משנת 1967.

השיר נכלל גם בפסקול Amy, שיצא עבור הסרט שצולם לאחר מותה בשנת 2011.

== וידאו קליפ ==
הווידאו קליפ הנלווה שיצא לשיר צולם בלוס אנג'לס, בבימויו של דוד לה-צ'אפל ב-22 במאי 2007. בתחילת הקליפ ניתן לראות את ויינהאוס כשהיא יושבת על מיטה בתוך חדר בית המלון שלה, ולאחר מכן יוצאת מהבית לכיוון הפארק.

בזמן שהיא מתהלכת ברחובות לכיוון הפארק, היא נתקלת באנשים ולא שמה לב שאנשים מדברים אליה, ומתעלמת מכל הסובבים אותה. בחדר המלון ניתן היה לראות בקבוקי אלכוהול ריקים, וסיגריות. קליפ זה היה השני והאחרון שצולם לפני מותה ב-23 ביולי 2011.

הקליפ הפך לרביעי המצליח ביותר של ויינהאוס, ונכון לדצמבר 2017, מונה הצפיות שלו עומד על כ-109 מיליון צפיות.

== מיקומי שיא ==

== נתוני מכירות ==
{| class="wikitable"
!מקום
!תארים
!מכירות
|-
!בריטניה (BPI)
|פלטינה
|600,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2007
קטגוריה:שירי איימי ויינהאוס
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:וידאו קליפים שבוימו על ידי דייוויד לה-שאפל
קטגוריה:שירים על בכי
קטגוריה:סינגלים בהוצאת איילנד רקורדס
Love Is a Losing Game

Love Is a Losing Game (בעברית: אהבה היא משחק אבוד) הוא סינגל שהוקלט על ידי הזמרת-יוצרת האנגלית איימי ויינהאוס, מתוך אלבומה השני, Back to Black. השיר יצא לאור ב-7 בדצמבר 2007, באירלנד וב-10 בדצמבר 2007, בבריטניה, כסינגל החמישי והאחרון מתוך האלבום. השיר הוא הסינגל האחרון שהוציאה ויינהאוס במהלך החיים שלה.

בנוסף לכך, השיר צורף לפלייליסט של רדיו BBC ב-7 בנובמבר באותה שנה שבה יצא.

השיר הגיע בשיאו אל המקום ה-33 במצעד הסינגלים הבריטי, וה-88 במצעד שבהולנד.

== רקע וכתיבה ==

השיר נכתב על ידי איימי ויינהאוס לבדה, והופק על ידי המפיק המוזיקלי מארק רונסון. ג'ורג' מייקל נאלץ לבחור שמונה שירים בתוכנית הרדיו של BBC 4, וכשנשאל איזה שיר אחד מתוך שמונת השירים הוא היה בוחר, הוא ענה שאת השיר הזה.

פרינס ואיימי ויינהאוס אף ביצעו דואט של השיר באחד מהמופעים שלה, שנערך ב-21 בספטמבר 2007.

== וידאו קליפ ==
על פי דיווחים, עלות צילום הווידאו קליפ הנלווה שיצא לשיר הייתה 70,000 ליש"ט, באולפני פיינווד, אבל מקור אנונימי מהעיתון הבריטי סאן, טען כי זה נגנז מכיוון שקרה דבר מה עם ויינהאוס בעת הצילומים. הקליפ המקורי היה אמור להיות מבוים על ידי פיל גריפין ומצולם על ידי אדם פריש.

לבסוף, שני קטעי מוזיקה חלופיים יצאו: הראשון הוא וידאו מונטאז', הכולל תמונות של ויינהאוס מתוך הופעה חיה מן העבר, והשני הוא וידאו שכלל בתוכו את ויינהאוס שרה את השיר בתוך אולפן ההקלטות שלה. הקליפ זכה ל-68 מיליון צפיות באתר יוטיוב נכון לאפריל 2020.

== פרסים ומועמדויות ==
{| class="wikitable"
!שנה
!טקס
!קטגוריה
!מועמדות
!תוצאה
!מקור
|-
| rowspan="8" |2008
|Ivor Novello Awards
| rowspan="2" |השיר העכשווי הטוב ביותר
| rowspan="11" |"Love Is a Losing Game"
|
|
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)<ref></ref>
|זהב
|15,000
|-
!בריטניה (BPI)<ref></ref>
|זהב
|400,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2007
קטגוריה:שירים באנגלית
קטגוריה:שירי איימי ויינהאוס
קטגוריה:שירי סם סמית'
קטגוריה:שירים שנכתבו על ידי איימי ויינהאוס
קטגוריה:שירים שהופקו על ידי מארק רונסון
קטגוריה:בלדות משנות ה-2000
קטגוריה:בלדות נשמה
קטגוריה:סינגלים בהוצאת איילנד רקורדס
יחסי סן מרינו – סרביה

יחסי סן מרינו-סרביה הם היחסים הדיפלומטיים הרשמיים שבין הרפובליקה המרוממת של סן מרינו לבין הרפובליקה של סרביה.

== היסטוריה ==
=== תקופת יוגוסלביה (1961-1992) ===
יוגוסלביה וסן מרינו חתמו על הסכם לכינון יחסים קונסולריים (לא דיפלומטיים) רשמיים, סן מרינו חתמה על ההסכם ב-25 בספטמבר 1961 ויוגוסלביה חתמה עליו באותה השנה. על פי ההסכם, דיפלומט בכיר בשגרירות של יוגוסלביה ברומא הוגדר כקונסול כללי לרפובליקה של סן מרינו.

בין שתי המדינות נחתם בשנת 1967 הסכם פטור מוויזה. אחד מקפטני המחוז של סן מרינו ביקר ביוגוסלביה ב-1984. בשנת 1985 חתמו שתי המדינות על הסכם במטרה להתחיל שיתופי פעולה כלכליים ארוכי טווח ומסחר בקנה מידה גדול.

=== לאחר יוגוסלביה (1992-) ===
ב-14 בפברואר 2002 כוננו סרביה וסן מרינו יחסים דיפלומטיים רשמיים.

שר החוץ של סן מרינו, פאביו בררדי ביקר בבלגרד ב-15 ביולי 2005, שם נפגש עם נשיא סרביה בוריס טאדיץ', עם ראש הממשלה ווייסלב קושטוניצה ועם שר החוץ ווק דראשקוביץ'. במהלך הביקור הבטיח בררדי כי סן מרינו תתמוך בכל בקשותיה של סרביה במועצת אירופה, וברשותן הטביעות הטריטוריאליות של סרביה.

ב-11 במאי 2008 הכירה סן מרינו בעצמאותה של קוסובו בניגוד לציפיותיה של ההנהגה הסרבית ששידלה אותה לא לעשות זאת.

== ייצוג ==
* סן מרינו מיוצגת בסרביה בדרג השגרירות באמצעות שגרירות שהיא מחזיקה בבלגרד, בירת המדינה.
* סרביה אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה.

== קישורים חיצוניים ==

* [http://www.mfa.gov.rs/en/foreign-policy/bilateral-issues/96-bilateral-issues/12354-san-marino Bilateral Relations with San Marino], אתר משרד החוץ הסרבי
* [http://www.mfa.gov.rs/Bilteni/Engleski/b150705_e.html About the relations in MFA of Serbia and Montenegro], אתר משרד החוץ של סרביה ומונטנגרו (המאורכב באתר הסרבי)

== הערות שוליים ==
Breakfast in America

Breakfast in America (בתרגום חופשי: ארוחת בוקר באמריקה) הוא אלבום הסטודיו השישי של להקת הרוק הבריטית סופרטרמפ.

האלבום הוקלט ב-1978, ושוחרר ב-1979. מתוך האלבום הגיעו ארבעה שירים למצעד הבילבורד האמריקאי: "The Logical Song" (מקום 6), "Goodbye Stranger" (מקום 15), "Take the Long Way Home" (מקום 10) ו-"Breakfast in America" (מקום 62).

האלבום זכה בשני פרסי גראמי ב-1980. בין היתר היה מועמד לאלבום השנה. האלבום הוא הנמכר ביותר של להקת סופרטרמפ, לאחר שנמכרו יותר מ-4 מיליון עותקים ממנו בארצות הברית בלבד. האלבום היה בראש מצעד אלבומי הפופ של בילבורד 200 במשך 6 שבועות. האלבום היה במקום הראשון גם בנורווגיה, אוסטריה, קנדה, אוסטרליה וצרפת. בצרפת האלבום הוא אחד מחמשת האלבומים הנמכרים ביותר בכל הזמנים.

==קישורים חיצוניים==

קטגוריה:אלבומי 1979
קטגוריה:אלבומים באנגלית
קטגוריה:אלבומי רוק מתקדם
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:אלבומי זהב באוסטרליה
קטגוריה:אלבומי יהלום בקנדה
קטגוריה:אלבומי חברת A&M רקורדס
B Boy Baby

B Boy Baby הוא סינגל שהוקלט על ידי הזמרת-יוצרת האנגלית מוטיה בואנה, מתוך אלבום הבכורה שלה, Real Girl. השיר יצא לאור ב-23 בדצמבר 2007, כסינגל החמישי והאחרון מתוך אלבומה של בואנה, וכשיר האחרון שלה עד היום.

השיר הגיע בשיאו אל המקום ה-73 במצעד הסינגלים הבריטי.

== רקע וכתיבה ==
השיר נכתב על ידי פיל ספקטור, אלי גרינוויץ', ג'ף בארי, קרייג קלפטו טאקר, פיטר סליק ואנג'לה הנטה, והופק על ידי סאלאם רמי, שהפיק לשתיים שירים רבים אחרים. השיר יצא בהשראת "Be My Baby", של רונטס, שיצא בשנת 1963.

אמנם ויינהאוס לא שרה שורות רבות מן השיר, אך לאורך כולו ניתן לשמוע את הקול שלה, כקול רקע.

== וידאו קליפ ==
הווידאו קליפ הנלווה שיצא לשיר הופץ לראשונה ב-4Music ב-4 בדצמבר 2007. הוא צולם במילניום סקוור, בריסטול, וכולל בתוכו את קבוצת הרקדנים "The Physical Jerks". איימי ויינהאוס הייתה אמורה להופיע בקליפ, אך בשל בעיותיה האישיות שהתרחשו באותה עת היא לא הופיעה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2007
קטגוריה:סינגלים מ-2007
קטגוריה:שירי איימי ויינהאוס
קטגוריה:שירים באנגלית
Our Day Will Come

Our Day Will Come (בעברית: היום שלנו עוד יגיע) הוא שיר פופולרי שנכתב בשנת 1963 על ידי בוב היליארד ומורט גרסון והופק על ידי אלן סטנטון. את גרסתו המקורית שרה הלהקה רובי והרומנטיקס . היה זה שיר הנושא של הסרט Our Day Will Come, שיצא בשנת 2010.

השיר הצליח לכבוש את פסגת מצעד הבילבורד הוט 100, ובשיאו הצליח להגיע אל המקום ה-38 במצעד הסינגלים הבריטי.

בין השנים 1963–2015, יצאו לשיר מאות גרסאות כיסוי, ובשנת 1996 הוציאה כריסטינה אגילרה גרסת דמו לשיר, אך היא לא יצאה כסינגל רשמי מאף אלבום שלה.

== מיקומי שיא ==

== גרסתה של איימי ויינהאוס ==

בשנת 2011, הוציאה ויינהאוס גרסת כיסוי מצליחה לשיר, שיצאה גם ב-2 בנובמבר 2017, כסינגל השני והאחרון מתוך אלבום האוסף הראשון שלה, שיצא לאחר מותה, Lioness: Hidden Treasures. בשונה מהשיר המקורי, את הגרסה הזו הפיק סאלאם רמי, אך המילים נשארו כמו שהן ולא שוכתבו.

גרסה זו זכתה להצלחה רבה בעולם, ובשיאה הצליחה להגיע אל המקום אל המקום ה-14 במצעד של יפן, ה-27 במצעד ההונגרי, וה-29 במצעד הסינגלים הבריטי.

כמה שנים לצאתה, עלתה הגרסה של ויינהאוס לספוטיפיי, שם זכתה להצלחה רבה כאשר צברה למעלה מ-65 מיליון השמעות.<ref></ref>

=== וידאו קליפ ===
אחרי מותה של ויינהאוס, צולם לשיר וידאו קליפ מלא שהועלה לערוץ ה-Vevo שלה בשנת 2011. הקליפ מאחד בתוכו את שלל הקליפים הישנים של הזמרת, ובתחילתו ניתן לראות את תחילת הקליפ של להיטה "You Know I'm No Good".

בנוסף לכך, בקליפ ניתן לראות הופעות מן עברה של ויינהאוס, ובעיקר אותה כשהיא שמחה.

בשלושת הימים הראשונים של הקליפ ביוטיוב, הפך הקליפ במהרה לוויראלי, ונכון ליוני 2019, מונה הצפיות שלו עומד על 21 מיליון צפיות.

=== מיקומי שיא ===

=== פרסים ומועמדויות ===
{| class="wikitable"
!שנה
!טקס
!קטגוריה
!מועמדות
!תוצאה
!מקור
|-
| rowspan="8" |2012
|Soul Train Music Awards
| rowspan="2" |ההופעה הבינלאומית של השנה
| rowspan="11" |"Our Day Will Come"
|
|
|}

== קישורים חיצוניים ==

== הערות שוליים ==

קטגוריה:שירי 1963
קטגוריה:סינגלים מ-1963
קטגוריה:סינגלים מ-1975
קטגוריה:סינגלים מ-2011
קטגוריה:שירי איימי ויינהאוס
קטגוריה:שירים באנגלית
קטגוריה:שירים על זמן
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת איילנד רקורדס
יחסי דרום אפריקה – סן מרינו

יחסי דרום אפריקה–סן מרינו הם היחסים הדיפלומטיים שבין רפובליקת דרום אפריקה לבין הרפובליקה המרוממת של סן מרינו.

== היסטוריה ==
ב-1 באפריל 2017, שגרירות דרום אפריקה באיטליה, שהוסמכה לסן מרינו, יוצגה בטקס מינוי קפטני המחוז של סן מרינו על ידי המזכירה הראשונה: גב' מופו אוליפנט, אוליפנט הגיעה לאירוע משום שזו הפעם הראשונה ששתי נשים נבחרות לכהן בתפקיד זה, וזו פעם נדירה בכלל שאישה נבחרת להיות ראש מדינה.

גם שר החוץ המלטזי ושר התרבות הצ'כי השתתפו באירוע.

בשולי האירוע התקיימה פגישה עם שר התרבות וההשכלה, החינוך, המחקר, המידע, החדשנות הטכנולוגית והספורט הסן מרינזי, מארקו פודצ'צ'י, בה התקיימו דיונים על תחומים ונושאים בהם ניתן להגביר את שיתופי הפעולה בין סן מרינו לבין דרום אפריקה. שני המנהיגים הצהירו כי שיתוף הפעולה יוגבר בהמשך.

== ייצוג ==
* דרום אפריקה אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה.
* סן מרינו אינה מיוצגת בדרום אפריקה בדרג השגרירות. סן מרינו מיוצגת בדרום אפריקה בדרג הקונסולרי באמצעות קונסוליה שהיא מחזיקה בפרטוריה, בירת המדינה.

== יחסים כלכליים ==
בשנת 2015 ייצאה סן מרינו לדרום אפריקה סחורה בשווי 607 אלף דולר אמריקאי, הסחורה כללה בעיקר ציוד רפואי, לאחר שנה זו אין נתונים על הסחר בין שתי המדינות. בשנת 2014 ייצאה דרום אפריקה לסן מרינו סחורה בשווי 550 אלף דולר אמריקאי, הסחורה הייתה צמר כבשים בלבד, לאחר שנה זו אין נתונים על הסחר שבין שתי המדינות.

== הערות שוליים ==
Cherry Wine

Cherry Wine (בעברית: יין דובדבנים) הוא סינגל שהוקלט על ידי הראפר האמריקאי נאז, והזמרת הבריטית איימי ויינהאוס מתוך אלבומו העשירי, Life Is Good. השיר יצא לאור ב-19 בספטמבר 2012, כסינגל הרביעי והאחרון מתוך אלבומו של נאס.

שנה לאחר צאתו ב-2013, הועמד השיר לפרס גראמי בקטגוריית - "שיתוף הפעולה הטוב ביותר בשיר ראפ", אך הפסיד ל-"No Church in the Wild", של ג'יי זי וקניה וסט.

עם יציאתו נכנס השיר אל המקום ה-144 במצעד הסינגלים הבריטי, וה-27 במצעד שירי ה-R&B שבבריטניה.

== רקע וכתיבה ==
השיר נכתב על ידי נאסר ג'ונס, סאלאם רמי ואיימי ויינהאוס, והופק על ידי רמי גם כן. בריאיון ל-NME אמר נאס כי השיר בא מ-"אלוהים, ואיימי ויינהאוס". המפיק שעבר עם ויינהאוס במהלך כל הקריירה שלה, סאלאם רמי אמר על כי: "שנינו עבדנו על אלבום חדש, זה פשוט כמו קסם, אין לנו אפילו הסבר לאיך זה קרה, אבל זה פשוט קרה. היא גרמה לזה לקרות."

מילותיו של השיר מדברות על כך שנאס מחפש בת זוג "מושלמת", שתתאים עבורו.

== וידאו קליפ ==
הווידאו קליפ הנלווה שיצא לשיר הוצג לראשונה ב-2 באוקטובר 2012, ומציג את נאס כברמן, ואילו תמונות של איימי ויינהאוס מוקרנות על קירות הלבנים של הבר. הסרטון מסתיים בתמונה של ויינהאוס ליד הקדשה שנעשתה עבורה, ובה היה כתוב "לזכרה של איימי ויינהאוס (1983-2011)".

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
|-
!בריטניה
|19 בספטמבר 2012
|רדיו להיטים עכשוויים
|דאף ג'אם
|}

== פרסים ומועמדויות ==
{| class="wikitable"
!שנה
!טקס
!קטגוריה
!מועמדות
!תוצאה
!מקור
|-
| rowspan="8" |2013
|טקס פרסי גראמי
| rowspan="2" |שיתוף הפעולה הטוב ביותר בשיר ראפ
| rowspan="11" |"Cherry Wine"
|
|
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי נאז
קטגוריה:שירי איימי ויינהאוס
קטגוריה:דואטים
קטגוריה:שירים באנגלית
קטגוריה:שירים שנכתבו על ידי איימי ויינהאוס
קטגוריה:שירים על אלכוהול
קטגוריה:שירים על מזון ושתייה
קטגוריה:סינגלים בהוצאת דף ג'אם רקורדינגס
יגאל אונא

יגאל אונא (נולד ב-1971) הוא איש שירות הביטחון הכללי (שב"כ) לשעבר, שכיהן בשנים 2018–2022 כראש מערך הסייבר הלאומי של ישראל.

==ביוגרפיה==
יגאל אונא נולד בשנת 1971, בן למלכה לבית גבירץ ולפיזיקאי פרופ' יששכר אונא.

שירת כקצין בדרגת סרן ביחידה 8200 באגף המודיעין. לאחר שחרורו עבר לשרת ב-1995 בשירות הביטחון הכללי. תחילה שירת באגף המבצעים והיה שותף במבצע המעקב אחר יחיא עיאש שהביא לחיסולו. בהמשך שירותו שימש ראש מחלקת תשתיות סייבר–סיגינט, ראש מחלקת מחקר תקשורת וכריית מידע וראש יחידת לוחמת סייבר. ב-2014 מונה לראש אגף סייבר וטכנולוגיות. ביוני 2017 מונה לראש היחידה לטכנולוגיות סייבר במטה הסייבר הלאומי.

בינואר 2018 אישרה הממשלה את מינויו לראש מערך הסייבר, מערך שיכלול את מטה הסייבר הלאומי והרשות הלאומית להגנת הסייבר.

בינואר 2022 לאחר 4 שנים סיים את תפקידו

== חיים אישיים והשכלה ==
אונא בעל תואר ראשון בניהול והיסטוריה מאוניברסיטת תל אביב ותואר שני במנהל עסקים מאוניברסיטת תל אביב. הוא נשוי ואב לשלושה.

==קישורים חיצוניים==
* [https://www.gov.il/he/departments/people/igal_ona יגאל אונא] באתר מערך הסייבר הלאומי
* 
* [http://www.israeldefense.co.il/he/node/32407 יגאל אונא מונה לעמוד בראש מערך הסייבר החדש], ישראל דיפנס, 29 בדצמבר 2017
* 
* 
* 

== הערות שוליים ==

קטגוריה:אנשי השב"כ
קטגוריה:מומחי אבטחת מידע ישראלים
קטגוריה:בוגרי אוניברסיטת תל אביב
יגאל
קטגוריה:ישראלים שנולדו ב-1972
הארבעים הגועשים

"הארבעים הגועשים" ב[[מצר קוק של ניו זילנד יוצרים גלים גבוהים, ששוחקים את החוף כפי שנראה בתמונה זו.]]
הארבעים הגועשים (באנגלית: The Roaring Forties) הן רוחות מערביות חזקות, שנושבות בחצי הכדור הדרומי, בדרך כלל בין קווי הרוחב 40 מעלות דרום ו-50 מעלות דרום. זרמי האוויר החזקים ממערב למזרח נגרמים מצירוף של תנועת אוויר מקו המשווה לעבר הקוטב הדרומי, סיבוב כדור הארץ, ומיעוט גופים יבשתיים שהיו יכולים לעצור את המשברים.

"הארבעים הגועשים" נתנו סיוע חשוב לספינות, שהפליגו בנתיב ברואר מאירופה לאיי הודו המערבית או לאוסטרליה בעידן המפרשיות, ובשימוש מודרני הם רצויים לשייטי יאכטות במסעות סביב העולם ובתחרויות. גבולות "הארבעים הגועשים" אינם קבועים, והם נעים צפונה או דרומה בהתאם לעונה. תנאים דומים אך עזים יותר, המתקיימים בקווי רוחב דרומיים יותר, מכונים "החמישים הזועמים" ו"השישים הצווחים".

== מנגנון ==
אוויר חם מתרומם בקו המשווה ואוויר קריר יותר, הנע לעבר קו המשווה, דוחף אותו לעבר הקטבים (מאפיין של תנועה אטמוספירית מחזורית
הידוע בשם תא הדלי. בסביבות 30 מעלות מקו המשווה, האוויר הנע החוצה שוקע נמוך יותר וממשיך בדרכו אל הקטבים סמוך יותר לקרקע (תא פרל), אחר חוזר ומתרומם מסביבות 60 מעלות כשהאוויר מצטרף למערבולת הפולארית. תנועה זו באזור של בין 30 ל-60 מעלות משתלבת עם סיבוב כדור הארץ להנעת זרמי האוויר ממערב למזרח, היוצרים רוחות מערביות.

בשונה מחצי הכדור הצפוני, המרחבים העצומים של אוקיינוס פתוח מדרום לקו הרוחב ה-40 דרום (שרק טסמניה, ניו זילנד והחלק הדרומי של דרום אמריקה מפסיקים אותם) מאפשרים התפתחות של מהירויות רוח גבוהות יותר. תנאי רוח דומים אך עזים יותר, השכיחים סמוך יותר אל הקוטב הדרומי, נודעים בשם "החמישים הזועמים" (בין קו רוחב 50° דרום לקו רוחב 60° דרום) ו"השישים הצווחים" (מעבר ל-60° דרום). טווחי הרוחב ל"ארבעים הגועשים" ולמשבי רוח דומים אינם קבועים, והם נעים לקראת הקוטב הדרומי בקיץ הדרומי ולקראת קו המשווה בחורף הדרומי.

== עזר בשיוט מפרשים ==
נתיב ספינות המפרש, בו שייטו ספינות מאירופה לאוסטרליה כדי לנצל את הארבעים הגועשים

בעידן ספינות המפרש נהגו ספינות בדרך מאירופה להודו המזרחית או לאוסטרליה להפליג דרומה לאורך החוף המערבי של אפריקה ולהקיף את כף התקווה הטובה כדי לנצל לטובתן את ה"ארבעים הגועשים", שהחישו את מסען באוקיינוס ההודי, ובדרך חזרה המשיכו מזרחה לרוחב האוקיינוס השקט ותחת כף הורן לפני שהפליגו לאורך החוף המזרחי של יבשת אמריקה הביתה. נתיב זה שימש לראשונה את מגלה הארצות הנדריק בראואר ב"נתיב בראואר" שלו, שהתגלה ב-1611 וקיצר כדי מחצית את משך המסע מאירופה ליאווה.

"לקצר את המסע מזרחה" היה הביטוי ששימש לתיאור המסעות המהירים שהושגו בעזרת "הארבעים הגועשים".

ספנים שהקיפו את העולם ניצלו גם הם לטובתם את ה"ארבעים הגועשים" לקיצור זמני המסע, בעיקר אלה הכרוכים בניסיונות להשגת שיאים או בתחרויות להקפת כדור הארץ.

== קישורים חיצוניים ==

* [https://oceanservice.noaa.gov/facts/roaring-forties.html שירות האוקיינוסים, "הארבעים הגועשים"]
* [https://www.abc.net.au/science/articles/2007/09/20/20386 אי.בי.סי. סיינס, "הארבעים הגועשים"]
* 

==הערות שוליים==

קטגוריה:גאוגרפיה
קטגוריה:רוחות
קטגוריה:אוקיינוסים
פסלה של איימי ויינהאוס

פסלה של איימי ויינהאוס (באנגלית: Statue of Amy Winehouse) הוא פסל שנוצר בשנת 2014 על ידי האמן הבריטי סקוט איטון, כמחווה לזמרת הבריטית איימי ויינהאוס, שנפטרה ב-23 ביולי 2011.

== תיאור ורקע ==

ויינהאוס (1983–2011) הייתה זמרת בריטית וכותבת שירים שהייתה קשורה לקמדן טאון עד למותה בשנת 2011. ויינהאוס נפטרה בביתה ליד כיכר קמדן בשל הרעלת אלכוהול, ב-23 ביולי 2011. גובהה המקורי היה 1.59 מטר, והיא נהגה להסתובב בתסרוקתה הידועה, תוך שנהגה לנעול נעלי עקב. על הפסל ניתן למצוא שרשרת עם מגן דוד, וביום הצגתו היה ורד אדום אמיתי קלוע בשיערה. הוא פוסל על ידי הפסל הבריטי סקוט איטון, שאמר שהוא נועד להעביר את "הגישה והחוזק של ויינהאוס, אך גם לתת רמזים עדינים לחוסר ביטחון".

סקוט איטון זכה לתשובה חיובית מצד אביה של ויינהאוס, בעת שזה סיפר לו על רעיון הפסל. לטענתו, הפסל לא נועד לשקף תמונה או תלבושת מסוימת של ויינהאוס, אלא ללכוד את הופעתה בציבור. בנוסף, הסביר שהוא נועד ללכוד את הפוזה המזוהה עימה ביותר; כשידה על אחת המותניים, וידה השנייה אוחזת בחצאיתה. פרטים אלו נועדו להעניק "אישיות", לפסל.

המיקום המקורי של הפסל היה באולם המוזיקה ראונד-האוס, בחוות "גיר", אך בשל הנגישות הציבורית, הועבר לשוק הסמוך. חשיפתו של הפסל נערכה על ידי העמותה של ויינהאוס ("Amy Winehouse Foundation"), השחקנית הבריטית ברברה וינדזור , והוריה של ויינהאוס, מיץ' וג'יין, ב-14 בספטמבר 2014, בדיוק בעת יום הולדתה ה-31.

== תגובות ==
הפסל זכה לביקורות חיוביות. אחד המבקרים טען שהוא "מעוצב בדיוק כמו ויינהאוס". המועצה ביצעה מעשה חריג כאשר אישרה את הפסל, כיוון שבדרך כלל נהוג לבנות פסלים רק לאחר 20 ממות האמן. מיץ' ויינהאוס, שאישר את רעיון הפסל, אמר ש"איימי הייתה מאוהבת בקמדן וזה המקום שמעריציה מכל העולם היו מקשרים אליו". הוא הוסיף שמראהו של הפסל היה "רגשני להפליא", ושהוא "בדיוק מראה את ויינהאוס בתנוחה היפה ביותר שאפשר לפסל [...] אנחנו באמת מקווים שהמעריצים של איימי אוהבים את הפסל".

אמה של ויינהאוס, ג'ניס, הצהירה: "אני מרוצה מהדרך שבה הפסל נבנה. אפשר לראות בבירור שזו איימי [...] קמדן הוא המקום שלה, לשם היא שייכת". השחקנית וינדזור הצהירה גם היא: "זכיתי הרבה כבוד לאורך כל הקריירה שלי, אך זה הכבוד הגדול ביותר... הייתי אחד מבני המזל שהכירו את איימי בשנים האחרונות של חייה הקצרים מדי. היא אחד הכישרונות הגדולים ביותר שנודעו בבריטניה. היא הייתה אישה חביבה, נחמדה ומצחיקה [...] איימי אהבה את קמדן והייתה בעלת תשוקה רבה. זאת, בנוסף לכך שקמדן אהבה אותה, אז הדבר הנכון הוא שהפסל יהיה פה".

==קישורים חיצוניים==

== הערות שוליים ==

קטגוריה:פסלים (יצירות)
קטגוריה:איימי ויינהאוס
קטגוריה:2014 בממלכה המאוחדת
נג'את אעתאבו

נג'את אעתאבו (בערבית: نجاة أعتابو, בתאמאזיגת: ⵏⴰⵊⴰⵜ ⵄⵜⴰⴱⵓ או בכתב לטיני: Najat Ɛtabu; נולדה ב-9 במאי 1960 במקנס) היא זמרת-יוצרת מרוקאית ממוצא בֶּרְבֶּרִי, אחת מכוכבות של השירה העממית העירונית ("שעבי" ) המרוקאית של סוף המאה ה-20 ותחילת המאה ה-21.<ref></ref><ref></ref> היא שרה בשפות ערבית, תאמאזיגת (אמאזירית) וצרפתית.<ref></ref> שיריה, המשקפים את סיבוכי האהבה והטלטלות בחיי הנשים המרוקאיות, תרמו לסלילת הדרך לאמנציפציה שלהן. אעתאבו ידועה בייחוד של קולה החזק והמהדהד, ומכונה בשם "הלביאה של האטלס".

==ביוגרפיה==
נג'את אעתאבו נולדה בעיר מקנס שבמרוקו וגדלה במשפחה דלת אמצעים בעיר חֶמיסאת , שבה רוב האוכלוסייה היא ברברית. יש לה 5 אחים ו-4 אחיות. בילדותה חלמה להיות עורכת דין אך בסופו של דבר נמשכה למוזיקה העממית. בגיל 13 התחילה בחשאי לצאת מחדרה דרך החלון כדי לשיר בחתונות ובמסיבות של בתי ספר ולהתפרנס מכך. אחד השירים ששרה, "J'en ai marre" (צרפתית: "נמאס לי"), על סיפור טראגי של צעירה החוזרת מטיול ומוצאת שארוסה מת, נפוץ בשנת 1981 על קלטות פיראטיות בכל הממלכה, זכה בהצלחה רבה ונמכר במאות אלפי עותקים. מכיוון שמשפחתה התנגדה בחריפות לבחירתה להיות זמרת ואחיה אף איימו לרצוח אותה אם תעשה זאת, נג'את נמלטה מביתה והסתתרה בחנות למוזיקה. שם, מצא אותה המפיק מוסטפא אל-מילס, שהעריך את שירתה. הוא שכנע אותה לתת בו אמון ולבוא איתו לקזבלנקה כדי לקדם שם את הקריירה המוזיקלית שלה. בקזבלנקה חתמה אעתאבו חוזה עם בית הדיסקים "חסניה" ושהתה במשך שלוש שנים בבית אמו של המפיק. לבסוף נמצאה על ידי משפחתה, שהשלימה איתה ועם בחירתה. בשנת 1984 הופיעה נג'את אעתאבו לראשונה באולם "אולמיפיה" בפריז. שיריה הפכו ידועים בקרב הגולים המרוקאים. היא ערכה סיורי הופעות רבים בצרפת, ספרד, בלגיה, הולנד, קנדה, אוסטרליה וארצות אחרות. היא הופיעה במרכז לינקולן בניו יורק, בפארק המילניום בשיקגו ובמקומות נוספים. במרוקו השתתפה בפסטיבלים כמו הפסטיבל הבינלאומי לשירת הראי, בפסטיבל למוזיקת קודש, הפסטיבל הבינלאומי של קזבלנקה, ורבים אחרים. בחו"ל השתתפה בפסטיבל העולם הערבי במונטריאול, ערב א-דוחה באבו דאבי, פסטיבל מדריד, וכו'.שיריה מספרים על האי-שוויון בין גברים ונשים, על עוולות המשפחה המסורתית ביחס לנשים ועל האהבה על תסבוכותיה. היא שרה מלווה בהרכבים המשלבים כלי נגינה חשמליים עם כלי מסורתיים כמו עוד או בנדיר.

בשנת 1991 להיטה هادي كدبة باينة" (האדי קדבה באינה - "Hedi Kedba Bayna"), על אישה הנבגדת על ידי בעלה, כבש קהלים רבים בארצות ערב, בצרפת ובספרד.

===חיים פרטיים===
נג'את אעתאבו נשואה למפיק והזמר חסן דיקוק ולזוג שלושה ילדים. הם חיים בדרום צרפת.

==נג'את אעתאבו במדיה אמנותית נוספת==
*שירה Choufi Ghirou הושר בגרסת כיסוי על ידי ההרכב Mustaphas 3
*2005 - שירה "Hadi Kedba Bayna" עובד על ידי הלהקה הבריטית The Chemical Brothers בתוך השיר שלה "Galvanize"
*2005 - הזמרת מופיעה בסרט התיעודי Morocco Swings של הבמאית ההולנדית ברברה ואן אויל על שני דורות של זמרות מרוקאיות

==דיסקוגרפיה==
האלבומים של נג'את אעתאבו כוללים כ-500 שירים.

===מבחר אלבומים===

===מבחר שירים===

==לקריאה נוספת==
*David Muddyman ch.Markets, Moussems, Mosques - Music of the Kingdom of Morocco, in World Music The Rough Guide, London, New York, 1995

==קישורים חיצוניים==
* 

* [https://www.hibamusic.com/Maroc/najat-aatabou/najat-aatabou-37.htm ביוגרפיה קצרה] באתר hibamusic

==הערות שוליים==

קטגוריה:זמרות-יוצרות מרוקאיות
קטגוריה:זמרות מרוקאיות
קטגוריה:ברברים
קטגוריה:מוזיקה עממית
קטגוריה:זמרים השרים בערבית
קטגוריה:מרוקאיות שנולדו ב-1960
Justify My Love

"Justify My Love" (בעברית: "לְהַצְדִּיק אֶת אָהַבְתִּי") הוא סינגל של הזמרת-יוצרת האמריקאית מדונה, מתוך אלבום האוסף הראשון שלה, The Immaculate Collection. השיר יצא לאור ב-6 בנובמבר 1990, על ידי חברות התקליטים האחים וורנר וסייר רקורדס, כסינגל הראשון מתוך אלבום האוסף.

השיר הגיע למקום הראשון במצעד הבילבורד הוט 100, והשני במצעד הסינגלים הבריטי.

== רקע וכתיבה ==
השיר נכתב על ידי לני קרביץ, אינגריד צ'אבס ומדונה עצמה. צ'אבס לא זכתה לקרדיט על כתיבתה בשיר, מה שהוביל אותה לתביעה כנגד קרביץ. את השיר מדונה שרה בעיקר בצורה של דיבור ולחישות ולא שרה את השיר בצורה של ממש, סגנון שירה אשר אפיין את שירה, "Erotica".

מבחינה מוזיקלית, "Justify My Love" הוא שיר טריפ הופ בהשראת הגדרות מיד-טמפו ואינסטרומנטיים. מבחינה לירית, השיר מדבר על יחסי מין ורומנטיקה – מה שהביא לביקורות מעורבות מצד מבקרים מבוגרים אך זכה לביקורות חיוביות רבות ממבקרים צעירים שכינו את השיר כאחד מהשירים הטובים ביותר שלה.

== הצלחה ==
השיר זכה להצלחה רבה בעולם כאשר הגיע אל המקום הראשון במצעד הבילבורד הוט 100, מה שהפך אותו לשיר התשיעי שלה שעשה זאת ובנוסף, גם הגיעה לעשירייה הפותחת במדינות רבות כדוגמת: אוסטרליה, קנדה, פינלנד, ניו זילנד, איטליה, שווייץ והממלכה המאוחדת.

בנוסף לכך, זכה השיר בארצות הברית למעמד פלטינה, על סך מכירות של מיליון עותקים.

== וידאו קליפ ==
הווידאו קליפ של השיר צולם בשחור-לבן ובוים על ידי ז'אן-בטיסט מונדינו. בקליפ מראים את מדונה הולכת במסדרון של מלון כשהיא נראית במצוקה ותשושה מעבודה. לאחר שהיא נכנסת לחדר, היא פוגשת גבר ואישה מסתוריים עימם היא מקיימת יחסי מין.

הקליפ עורר סערה רבה בעולם בעקבות התכנים המיניים שלו הכוללים ביסקסואליות, סאדומאזוכיזם ומציצנות ואף נחסם לשידור ב-MTV, מה שהפך אותו לקליפ הראשון שנחסם לשידור בהיסטוריית הערוץ. על מנת לקדם את השיר הופיעה איתו בתוכנית הלילה "Nightline" ואף ב-3 מסיבובי ההופעות שלה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! colspan="3" |פיזי
|-
!אוסטרליה (ARIA)
|זהב
|35,000
|-
!ארצות הברית (RIAA)
|פלטינה
|1,000,000
|-
!הממלכה המאוחדת (BPI)
|כסף
|275,500
|-
!קנדה (Music Canada)
|זהב
|50,000
|-
! colspan="3" |וידאו
|-
!ארצות הברית (RIAA)
|פלטינה 4×
|400,000
|-
!יפן (Oricon Charts)
|
|14,125
|-
! colspan="3" |סיכום
|-
!בכל העולם
|
|3,750,000
|}

== קישורים חיצוניים ==

== הערות שוליים ==

קטגוריה:אלבומי וידאו מ-1990
קטגוריה:שירי 1990
קטגוריה:סינגלים מ-1990
קטגוריה:אלבומי וידאו של מדונה
קטגוריה:שירי מדונה
קטגוריה:אלבומי אוסף וידאו קליפים
קטגוריה:שירים באנגלית
קטגוריה:שירים שנכתבו על ידי לני קרביץ
קטגוריה:שירים שנכתבו על ידי מדונה
קטגוריה:שירים שהופקו על ידי אנדרה בטס
קטגוריה:שירים שהופקו על ידי לני קרביץ
קטגוריה:וידאו קליפים בשחור-לבן
קטגוריה:וידאו קליפים מעוררי מחלוקות
קטגוריה:וידאו קליפים שבוימו על ידי ז'אן-בטיסט מונדינו
קטגוריה:שירים המבוססים על פואמות
קטגוריה:שירים על מיניות
קטגוריה:שירי מוזיקת האוס אמריקאיים
קטגוריה:שירי פופ ניסיוני
קטגוריה:מחלוקות דתיות במוזיקה
קטגוריה:מחלוקות סביב טענות לתועבה במוזיקה
קטגוריה:צנזורה באמנויות
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
Free Spirit Tour

Free Spirit Tour הוא סיבוב ההופעות השלישי של הזמרת הוולשית בוני טיילר. בסיבוב ההופעות הופיעה טיילר בגרמניה בלבד, כ-22 מופעים בסך הכל. בכל אחד מתוך המופעים הופיעה טיילר עם הלהיטים "Total Eclipse of the Heart" ,"It's a Heartache" ועוד.

סיבוב ההופעות נתמך על גבי אלבום האולפן התשיעי של טיילר Free Spirit, שעליו גם נקרא סיבוב ההופעות.

== רקע ==
טיילר הודיעה בשנת 1995, כי תצא לסיבוב הופעות שיכלול מופעים בגרמניה בלבד. סיבוב ההופעות שנמשך לאחר מכן היה "Heart Strings Tour", שנערך כמעט עשור לאחר סיבוב ההופעות הזה.

בנוסף לכך, ברוב המופעים ניתן היה לראות גיטריסט הצמוד לטיילר, ומנגן את שיריה.

== רשימת השירים ==
# "Driving Me Wild"
# "Hide Your Heart"
# "?Have You Ever Seen the Rain"
# "Sexual Device"
# "All Night to Know You"
# "Nothing to Do with Love"
# "Making Love Out of Nothing at All"
# "To Love Somebody"
# "Lost in France" <small>(הופעה אקוסטית)</small>
# "It's a Heartache" <small>(הופעה אקוסטית)</small>
# "Time Mends a Broken Heart"
# "Straight From The Heart"
# "Notes From America" <small>(הופעה אקוסטית)</small>
# "What You Got" <small>(הופעה אקוסטית)</small>
# "Total Eclipse of the Heart" <small>(הופעה אקוסטית)</small>
# "Faster Than the Speed of Night" <small>(הופעה אקוסטית)</small>
* הדרן
# "Turtle Blues"
# "Holding Out for a Hero"

== תאריכי הופעות ==
{| class="wikitable"
!תאריך
!עיר
|-
|1 באפריל 1996
|נירנברג
|-
|3 באפריל 1996
|אשפנבורג
|-
|4 באפריל 1996
|מנהיים
|-
|6 באפריל 1996
|מינכן
|-
|7 באפריל 1996
|אאוגסבורג
|-
|8 באפריל 1996
|ראבנסבורג
|-
|10 באפריל 1996
|שטוטגרט
|-
|11 באפריל 1996
|דורטמונד
|-
|12 באפריל 1996
|דיסלדורף
|-
|13 באפריל 1996
|בילפלד
|-
|15 באפריל 1996
|ברמן
|-
|16 באפריל 1996
|הנובר
|-
|17 באפריל 1996
|רוסטוק
|-
|20 באפריל 1996
|בראונשווייג
|-
|21 באפריל 1996
|המבורג
|-
|22 באפריל 1996
|דרזדן
|-
|23 באפריל 1996
|ארפורט
|-
|25 באפריל 1996
|מגדבורג
|-
|26 באפריל 1996
|האלה
|-
|28 באפריל 1996
|קוטבוס
|-
|29 באפריל 1996
|ברלין
|-
|11 במאי 1996
|הוף
|}

== הערות שוליים ==

קטגוריה:סיבובי הופעות מ-1996
קטגוריה:סיבובי הופעות של בוני טיילר
קולג' סנט אן

קולג' סנט אן, אוקספורד (באנגלית: St Anne's College), הוא קולג' של אוניברסיטת אוקספורד.
ממערבו של הקולג' שוכנת דרך ודסטוק שבאוקספורד. מצפונו שוכנת דרך בבינגטון וממזרחו דרך בנבורי .

הלן קינג היא מנהלת המוסד מאפריל 2017.

הקולג' הורחב על ידי רכישת בתים ויקטוריאניים בין דרך ודסטוק ודרך בנבורי. הבתים על דרך בבינגטון משמשים כיום מעונות לתלמידי שנה א', וזהו המרכז החברתי הסטודנטיאלי של הקולג'.

==היסטוריה==
הקולג' הוקם בשנת 1879 בתור קולג' לנשים במסגרת האגודה לחינוך נשים, וקיבל את שמו (סנט אן) ב-1942. ב-1952 הוא קיבל מעמד של קולג' אוקספורדי. בשנת 1979 נעשה לקולג' מעורב, שבו לומדים גברים ונשים יחדיו. כיום, כמחצית מתלמידיו הם גברים.

===הספינה===
מגזין הבוגרים ידוע כ"הספינה" (The Ship). הוא נקרא על שמו רחוב שיפ במרכז אוקספורד, שבו הקים הקולג' את חדר הסטודנטים הראשון שלו.

==קישורים חיצוניים==

* 

בית הרטלנד
בית הרטלנד

קטגוריה:מכללות אוניברסיטת אוקספורד
קטגוריה:מוסדות חינוך לנשים
Obsessed

Obsessed (בעברית: אובססיבי) הוא שיר של הזמרת האמריקאית מריה קארי מתוך אלבומה Memoirs of an Imperfect Angel. הוא נכתב והופק על ידי קארי עצמה, דה-דרים וכריסטופר סטיוארט ושוחרר כסינגל הראשון מהאלבום תחת חברת התקליטים איילנד רקורדס.

השיר שואב השראה מז'אנרים כמו R&B והיפ-הופ ובנוי סביב קו באס. בנוסף השיר גם מכיל מחיאות כפיים מוקלטות וגם אוטו טיון מה שהביא לביקורות שליליות. מבחינה לירית השיר מדבר על הסכסוך שלה עם הראפר אמינם אף על פי ששמו לא מוזכר במפורש בשיר.

== קבלה ==
השיר קיבל ביקורות חיוביות ממבקרי המוזיקה שטענו כי מדובר בשיר יוצא דופן מהאלבום. חלק מהמבקרים ציינו לטובה את המילים המתחכמות והביטים החזקים אם כי הרבה מבקרים ציינו לרעה את השימוש של הזמרת באוטו טיון. השיר עורר רעש רב בגלל הנושא בו הוא עוסק מה שהביא לאמינם עצמו לכתוב שיר תגובה לשיר תחת השם "The Warning".

== הצלחה ==
השיר הגיע בשיאו למקום ה-7 בארצות הברית מה שהפך לשיר ה-27 של הזמרת שמגיע לעשירייה הפותחת במצעד מה שהופך אותה לאמן החמישי בהיסטוריה עם הכי הרבה שירים שהגיעו לעשירייה הפותחת במצעד. השיר לא שוחרר בכל אירופה מכיוון שחברת התקליטים של מריה רצתה לתת תשומת לב לסינגל השני של האלבום "I Want to Know What Love Is". השיר הגיעה לעשירייה הפותחת גם בצרפת ואיטליה, ול-20 העליונים ביפן, אוסטרליה, בלגיה וקנדה.

בשנת 2019 זכה השיר להצלחה מחודשת, תוך ששומש מיליוני פעמים בפלטפורמת שיתוף הווידאו טיקטוק.<ref></ref><ref></ref>

== וידאו קליפ ==
הקליפ לשיר בוים על ידי ברט רטנר אשר קארי עבדה איתו על קליפים אחרים בעבר. במהלך הקליפ נראית קארי שהיא נעקבת באובססיביות אחרי ראפר אותו היא מגלמת בעצמה. לשיר יצאו שני קליפים כאשר קליפ אחד הוא הקליפ המקורי ואילו השני הוא קליפ לגרסת הרמיקס של השיר בשיתוף הראפר ג'וצי מאנה. הקליפ לשיר צולם במלון פלאזה וברחובות ניו יורק. לפני יציאת הקליפ דלפו מספר תמונות מתוך הקליפים ביניהם קארי מחופשת לגבר אשר לבושו הושווה ללבוש של הראפר אמינם. בנוסף בקליפ יש גם מספר אזכורים לסרט ילדות רעות. על מנת לקדם את השיר ביצעה אותו קארי במהלך התוכנית "The Today Show" ובמהלך סיבוב ההופעות "Angels Advocate Tour".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|פלטינה 3×
|3,000,000
|}

== היסטוריית יציאות ==
{| class="wikitable"
!מדינה
!תאריך יציאה
!פורמט
!מקור
|-
! rowspan="2" |ארצות הברית
|16 ביוני 2009
|פרימיירת רדיו
|
|-
|22 ביוני 2009
|רדיו קצבי
|
|-
!עולם
|7 ביולי 2009
|הורדה דיגיטלית
|
|-
! rowspan="3" |ארצות הברית
|21 ביולי 2009
|הורדה דיגיטלית – רמיקס של גוצ'י מיין
|
|-
|27 ביולי 2009
|רדיו מיינסטרים
|
|-
|11 באוגוסט 2009
| rowspan="2" |תקליטור
|
|-
!צרפת
|21 בספטמבר 2009
|
|}

==קישורים חיצוניים==

==הערות שוליים==

קטגוריה:שירי מריה קארי
קטגוריה:שירי גוצ'י מיין
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:וידאו קליפים שבוימו על ידי ברט ראטנר
קטגוריה:שירי דיס
קטגוריה:שירים עם נושאים פמיניסטיים
קטגוריה:קרוס-דרסינג בתרבות
סיס הרים

סיס ההרים (שם מדעי: Tachymarptis melba) הוא מין עוף ממשפחת הסיסיים. מקור השם המדעי של הסוג מגיע מיוונית עתיקה, takhus, "מהירות" ו-marptis "תופס". מקור שם המין, melba, אינו ידוע.
{{הקלטה}} קולו של סיס ההרים

סיס ההרים מקנן בהרים מדרום אירופה עד ההימלאיה. כמו סיס החומות, הוא נודד למרחקים גדולים, וחורף הרבה יותר דרומה באפריקה הדרומית.

לסיסים רגליים קצרות מאוד אשר משמשות אותם רק עבור היצמדות למשטחים אנכיים. מבלים את רוב חייהם באוויר וניזונים מחרקים שהם תופסים במקורם.

בישראל סיס ההרים הוא חולף, מקנן נפוץ וחורף נדיר. במהלך נדידתם להקות סיסי הרים חולפות בכל רחבי ישראל.

== תיאור וביולוגיה ==
הסיס דומה במראה החיצוני לסנונית הרפתות או סנונית הערים. היא, למרות זאת, כלל לא קרובה טקסונומית למיני ציפורי שיר אלו, מכיוון שסיסים משתייכים לסדרת הסיסאים. הדמיון בין הקבוצות הוא תוצאה של אבולוציה מתכנסת, המצביע על סגנון חיים דו.

סיס ההרים מקנן בהרים מדרום אירופה עד ההימלאיה. כמו סיס החומות, הוא נודד למרחקים גדולים, וחורף הרבה יותר דרומה באפריקה הדרומית.
ביצים של סיס הרים

ניתן להבדיל את סיס ההרים בקלות מסיס החומות לפי ממדיו הגדולים יותר ובטנו וצווארו הלבנים. הם גדולים בערך פי שניים ממרבית הסיסיים האחרים שבטווח תפוצתו, אורכו כ-20 עד 23 ס"מ, מוטת כנפיו כ-57 ס"מ ומשקלו כ-100 גרם. לשם השוואה, מוטת כנפיו של סיס החומות היא כ-42 ס"מ. סיס ההרים הוא בעיקר בצבע חום כהה, עם כתמים לבנים מתחת למקור ועל החזה המופרדים על ידי פס חום כהה. יש לו זנב קצר המפוצל בקצהו וכנפיים ארוכות מאוד המעוקלות אחורנית ומזכירות צורת סער או בומרנג אך עשויות גם להיות מתוחות בצורה ישרה (כמו בתמונה). הצעירים דומים לבוגרים, אבל נוצותיהם בהירות בקצוות. תעופתם היא איטית יותר ממיני סיסיים אחרים.

== התנהגות ==
סיסים אלו בונים את הקנים שלהם בחורים הנמצאים בסלעים או במבנים מעשה ידי אדם. הקן הוא בצורת צלוחית, הבנוי מנוצות של מינים שונים של ציפורים, המחוזק על ידי חומר צמחי יבש ורוק. בכל הטלה יש 2 או 3 ביצים. הסיסים חוזרים לאותו קן שנה לאחר שנה, ובונים את הקן שלהם מחדש במקרה הצורך, ונשארים עם אותו בן הזוג במשך כל חייהן. סיסים צעירים יכולים להוריד את חום הגוף שלהם ולהפוך לרדומים במקרה שתנאי מזג אוויר קשים מפריעים להוריהם לתפוס חרקים כראוי. הם הסתגלו לתנאי מחיה עירוניים, ולעיתים קרובות מקננים בבניינים ישנים בערים לאורך הים התיכון.

== מחזור חיים ==
סיס ההרים מבלה את רוב חייו באוויר. הוא דוגר על צוקים אנכיים או קירות.
ב-2011, פליקס ליאצ'טי ועמיתיו במכון השווייצרי לצפרות סימנו שישה סיסיי הרים בתגים אלקטרוניים שעוקבים אחריי תנועותיהם. בעקבות כך התגלה כי הסיסים יכלו להישאר באוויר מעל 200 ימים רצופים.

== קישורים חיצוניים ==

* [http://www.birds.org.il/he/species-page.aspx?speciesId=308 סיס הרים באתר הצפרות הישראלי]

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:סיסיים
קטגוריה:ספרד: עופות
קטגוריה:מונטנגרו: עופות
קטגוריה:איטליה: עופות
קטגוריה:ארץ ישראל: סיסיים
קטגוריה:בעלי חיים שתוארו ב-1758
יחסי סן מרינו – רוסיה

יחסי סן מרינו-רוסיה הם היחסים הדיפלומטיים שבין הרפובליקה המרוממת של סן מרינו לבין הפדרציה הרוסית. שתי המדינות הן ריבוניות וחברות בארגון האומות המאוחדות, בנוסף לכך הן חברות גם במועצת אירופה ובאונסק"ו.

== היסטוריה ==
=== תקופת ברית המועצות (1979-1991) ===
המגע הראשון שבין ברית המועצות (מעצמת העל לשעבר שבעיני רבים נחשבת רוסיה ליורשתה) לבין סן מרינו התרחש בשנות השבעים של המאה העשרים, מה שהוביל את המדינות לחתום ב-20 בספטמבר 1979 על הסכמי שיתופי פעולה במגזר החינוך והתרבות, ועל הובלת 90,000 טון של נפט לסן מרינו.

היחסים שבין סן מרינו לבין ברית המועצות נחתמו בהסכמים מכיוון שבעבר הייתה אירופה מחולקת לשני גושים, הגוש המזרחי והגוש המערבי, האחד הזדהה עם ברית המועצות והשני עם ארצות הברית. סן מרינו הייתה יחד עם איטליה, המדינה בה היא מובלעת, חברה בגוש המערבי. לכן, לא היו לה אינטרסים לפתח יחסים דיפלומטיים רשמיים עם ברית המועצות.

=== תקופת רוסיה (1991-) ===
בתחילת שנות התשעים של המאה העשרים, כשברית המועצות התפרקה ורוסיה ירשה אותה, החלו מגעים רציניים בין שתי המדינות לכינון יחסים דיפלומטיים. היחסים הדיפלומטיים שבין סן מרינו לרוסיה כוננו ב-30 בספטמבר 1993.

ב-19 בפברואר 2002 הגיע שר החוץ הסן מרינזי, ג. גאטי לרוסיה כדי לנהל משא ומתן על נושאים שונים עם חברי ממשל. במהלך המשא ומתן נדונו בפירוט הסיכויים להתפתחות נוספת של היחסים הדו-צדדיים, לרבות בתחום התרבות והתיירות. גם שיתוף הפעולה הכלכלי נידון, במיוחד בתחום העסקים הקטנים והבינוניים.

שני הצדדים ציינו את חשיבות הפרוטוקול שנחתם בין ראשי משרדי החוץ של שתי המדינות במהלך ביקורו של ג. גאטי במוסקבה בין ממשלת הפדרציה הרוסית לבין ממשלת הרפובליקה של סן מרינו על שיתוף פעולה בתחומים תרבות, חינוך, ספורט, תיירות ומסחר וכלכלה. שני הצדדים סברו שהמסמך יוביל להתפתחויות ביחסים גם בתחומים אחרים.

שר החוץ הרוסי איגור איבנוב וגטי דנו גם במספר נושאים אקטואליים בפוליטיקה העולמית, ובכללם סוגיות המאבק בטרור, שיתוף הפעולה האירופי ושיתוף הפעולה בין רוסיה לסן מרינו באו"ם ובארגונים בינלאומיים אחרים. בסוף השיחות, הוענק לשר הפרס הגבוה ביותר של סן מרינו, פרס מסדר סנט אגאטה, כהוקרה על ההתפתחות שנעשתה ביחסים הרוסיים-סן מרינזיים.

עשר שנים לאחר כינון היחסים ב-30 בספטמבר 2003, הועלו היחסים בדרג והפכו ליחסים דיפלומטיים מלאים.

ביולי 2006 צוינו בסן מרינו ארבעה ימים שלמים שהיו מוקדשים לתרבות הרוסית בלבד, "ימי רוסיה". הימים צוינו מ-12 ביולי עד ל-16 ביולי.

== ייצוג ==
* סן מרינו אינה מיוצגת ברוסיה בדרג השגרירות. סן מרינו מיוצגת ברוסיה בדרג הקונסולרי באמצעות קונסוליה שהיא מחזיקה במוסקבה.
* רוסיה אינה מיוצגת בסן מרינו בדרג השגרירות אלא באמצעות השגרירות הרשמית שהיא מחזיקה ברומא, בירת איטליה.

== קישורים חיצוניים ==
* [http://www.mid.ru/en/search?p_p_id=3&p_p_lifecycle=0&p_p_state=maximized&p_p_mode=view&_3_struts_action=%2Fsearch%2Fsearch מסמכים על סן מרינו], באתר משרד החוץ הרוסי

== הערות שוליים ==
יחסי בלגיה – סן מרינו

יחסי בלגיה–סן מרינו הם היחסים הדיפלומטיים שבין ממלכת בלגיה לבין הרפובליקה המרוממת של סן מרינו.

== סקירה כללית ==
על פי משרד החוץ הבלגי, התחום היחיד בו נעשה שיתוף פעולה ארוך טווח עם סן מרינו הוא תחום התיירות. בכל שנה מספר קטן של תיירים בלגים מגיע לבקר במיקרו המדינה של סן מרינו, בדרך כלל כחלק מטיול באזורים אמיליה-רומאניה, מארקה וטוסקנה.

== ייצוג ==
* סן מרינו מיוצגת בבלגיה בדרג השגרירות באמצעות שגרירות שהיא מחזיקה בבריסל, בירת המדינה.
* בלגיה אינה מיוצגת בסן מרינו בדרג השגרירות אלא באמצעות שגרירותה ברומא, בירת איטליה.

== הערות שוליים ==
אנציקלופדיה למתמטיקה

אנציקלופדיה למתמטיקה, מהדורת הדפוס באנגלית
אנציקלופדיה למתמטיקה (באנגלית: Encyclopedia of Mathematics ובראשי תיבות EoM) היא אנציקלופדיה למתמטיקה שיצאה לאור בדפוס וב-CD-ROM, וכעת מוצגת לעיון חופשי באינטרנט. 

האנציקלופדיה יצאה לאור בשנת 1977 ברוסית, בחמישה כרכים בשם Математическая энциклопедия, בעריכתו של המתמטיקאי הרוסי איוואן וינוגרדוב. תרגום מורחב לאנגלית, בעריכתו של המתמטיקאי ההולנדי מיכיאל האזווינקל, יצא לאור בהוצאת Kluwer בשנים 1987–1994. התרגום כלל תשעה כרכים ועוד כרך אינדקס. שלושה כרכי מילואים נוספו בשנים 1997, 2000 ו-2002. באנציקלופדיה נכללו כ-8,000 ערכים. מהדורת CD-ROM, הכוללת גם אנימציות והדמיות תלת-ממדיות, יצאה לאור בשנת 1998. 

בשנת 2003 רכשה הוצאת שפרינגר את הוצאת Kluwer. הוצאת שפרינגר העלתה את האנציקלופדיה לאינטרנט לשימוש חופשי, בשיתוף עם החברה המתמטית האירופית, ובהמשך הסבה את האתר לגרסה המבוססת על מדיה-ויקי, המאפשרת עדכון מבוקר של האנציקלופדיה על ידי הגולשים. זכויות היוצרים בגרסה המקורית של האנציקלופדיה נשמרות בידי הוצאת שפרינגר, אך ערכים חדשים ושינויים שנוספו בידי הגולשים מתפרסמים ברישיון CC-BY-SA.

==קישורים חיצוניים==

* 

קטגוריה:אנציקלופדיות בשפה הרוסית
קטגוריה:אנציקלופדיות בשפה האנגלית
קטגוריה:אנציקלופדיות אינטרנט
קטגוריה:ספרי מתמטיקה
יחסי טאיוואן – סן מרינו

יחסי טאיוואן–סן מרינו הם מערכת היחסים שבין הרפובליקה הסינית לבין הרפובליקה המרוממת של סן מרינו.

== סקירה כללית ==
בין טאיוואן לבין סן מרינו מעולם לא היו קיימים יחסים דיפלומטיים רשמיים וסן מרינו מכירה בטאיוואן דה יורה כמחוז מורד סיני, עם זאת, דה פקטו, מתרחשים שיתופי פעולה כלכליים ותיירותיים בין שתי המדינות ואזרחי שתי המדינות נהנים מהטבות במדינה השנייה.

סן מרינו לא הצטרפה לאיחוד האירופי ולאמנת שנגן, אך על פי אמנת אמסטרדם, שנכנסה לתוקף ב-1999, סן מרינו נחשבת חלק מאזור שנגן ויכולה לאמץ את מדיניות האשרה של האיחוד האירופי. אזור שנגן מכניס את אזרחי הרפובליקה הסינית ללא אשרה לתקופה של עד 90 ימים.

אזרחי סן מרינו זכאים לשהות של עד 90 ימים ללא אשרה בטאיוואן.

== ייצוג ==
* סן מרינו לא מיוצגת בטאיוואן בשום צורה שהיא ומתנערת מכל גוף שמעוניין לייצג אותה שם.
* טאיוואן לא מיוצגת בסן מרינו אלא באמצעות משרד ייצוגי ברומא, בירת איטליה.

== הערות שוליים ==
יחסי הוותיקן – סן מרינו

יחסי הוותיקן–סן מרינו הם היחסים הדיפלומטיים הרשמיים שבין הכס הקדוש הפועל מקריית הוותיקן כישות טריטוריאלית עצמאית לבין הרפובליקה המרוממת של סן מרינו.

== היסטוריה ==
יוחנן פאולוס השני ביקר בסן מרינו ב-28 באפריל 1982.

כאשר שגריר סן מרינו בוותיקן הציג את כתב האמנתו לאפיפיור בנדיקטוס השישה עשר ב-13 בנובמבר 2008, בירך האפיפיור את העם הסן מרינזי: "אני קרוב מאוד לסן מרינו ולעם שלה, שהוא עם קטן מבחינת טריטוריה, אך בכל זאת ראוי להתחשבות רבה ולכבוד בעקבות ההיסטוריה הארוכה והמסועפת שלו והמסורת התרבותית והדתית שהוא מקיים".

== ייצוג ==
* הוותיקן מיוצגת בסן מרינו באמצעות נונציו שהיא מחזיקה בסן מרינו. הנונציו שווה בדרגתו לדרג השגריר, ובכך הוותיקן הופכת לאחת משלוש המדינות היחידות המחזיקות נציגות דיפלומטית בדרג שגרירות בסן מרינו.
* סן מרינו מיוצגת בוותיקן בדרג השגרירות באמצעות שגרירות שהיא מחזיקה בקריית הוותיקן.

== הערות שוליים ==
Valerie

Valerie (בעברית: ולרי) הוא סינגל שנכתב על ידי הלהקה האנגלית הזוטונים, ויצא ב-19 ביוני 2006, כסינגל השני מתוך אלבומם השני Tired of Hanging Around, שיצא באותה שנה גם כן, כמה חודשים לפני הוצאת הסינגל.

השיר הצליח להגיע אל המקום ה-9 במצעד הסינגלים הבריטי, ובשיאו הצליח להגיע אל המקום ה-32 במצעד שבאירלנד. מכירותיו של השיר בבריטניה בשילוב עם הזרמות המדיה, עומדות על כ-200 אלף עותקים.

לשיר יצאו גרסאות כיסוי רבות, ואף צוות Glee, באחד מפרקי הסדרה ביצעו את השיר. את השיר ביצעו שלוש נערות.

==הגרסה המקורית==
=== מיקומי שיא ===

=== נתוני מכירות ===

== גרסתם של מארק רונסון ואיימי ויינהאוס ==

Valerie לאחר כמה חודשים מצאת השיר המקורי, הוציאו מארק רונסון ואיימי ויינהאוס גרסת כיסוי לשיר, וב-15 באוקטובר 2007, הגרסה יצאה כסינגל השלישי מתוך אלבומו השני של רונסון Version, שיצא בסמוך להוצאת הסינגל.

עם השיר הופיעה איימי ב-BBC Radio 1 בסמוך לצאתו, וירדן גלאנד היה זה שניגן על הפסנתר אלקטרוני בשיר. הרולינג סטון אמרו שהשיר הוא "הקלטה בולטת", לאחר הוצאת אלבומה השני והאחרון, Back to Black. בנוסף לכך, ויינהאוס ביצעה גרסה נוספת ואיטית יותר של השיר, וזאת נכללה בגרסת הדלוקס של אותו האלבום.

השיר נכלל גם בסרט שיצא לאחר מותה ונקרא על שמה, Amy בשנת 2015. השיר אף נוסף גם לפסקול שיצא עבור הסרט. בסרט 27 שמלות שיצא בשנת 2008, השתמשו אף בשיר כחלק מהפסקול.

=== וידאו קליפ ===
הווידאו הקליפ הנלווה שיצא לשיר, היה בבימויו של רוברט הלס, והוא צולם בלונדון ב-28 באוגוסט 2007. תחילה מראה הקליפ את רונסון וקבוצת נגני ג'אז שרים ומנגנים, ולאחר שהם מסיימים הם מזמינים אישה מהקהל (איימי ויינהאוס), ומיד אחריה עולים לבמה גם חבריה.

ברובו הקליפ הוא בסגנון של מופע קריוקי. מאחורי איימי ניתן לראות קבוצת אנשים המתרגמת לפנטומימה את כל אשר היא שרה.

=== מיקומי שיא ===

=== נתוני מכירות ===

==== גרסת הסולו של איימי ויינהאוס ====

== פרסים ומועמדויות ==
{| class="wikitable"
!שנה
!טקס
!קטגוריה
!מועמדות
!תוצאה
!מקור
|-
| rowspan="8" |2008
|פרסי המוזיקה הבריטית
| rowspan="2" |השיר הבריטי של השנה
| rowspan="11" |"Valerie"
|
|
|}

== קישורים חיצוניים ==

== הערות שוליים ==

קטגוריה:שירי 2006
קטגוריה:סינגלים מ-2006
קטגוריה:סינגלים מ-2007
קטגוריה:שירי מארק רונסון
קטגוריה:שירי איימי ויינהאוס
קטגוריה:שירים באנגלית
קטגוריה:שירים שהופקו על ידי מארק רונסון
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת איילנד רקורדס
קטגוריה:סינגלים בהוצאת קולומביה רקורדס